11 רעיונות לבילוי וטיול עם התאומים או השלישייה וכל הילדים בסוכות - 2wins-מזל תאומים
11 רעיונות לבילוי וטיול עם התאומים או השלישייה וכל הילדים בסוכות
ע"י gali עודכן ב מרץ 9, 2020
מחפשים רעיון לבילוי עם הילדים וגם התאומים או השלישייה בסוכות? אירועים ופסטיבלים לא חסרים השנה… בקינדרלנד עזרו לנו למצוא בשבילכם כמה רעיונות וטיולים לבילוי עם הילדים בסוכות. חשוב למצוא בין שלל האירועים את הפעילות שמתאימה לכם, משהו שהילדים בכל הגילאים וההורים במשפחה יתחברו אליו. כל משפחה והבילוי שלה – יש משפחות שיחפשו בילוי אקסטרימי וייצאו לטיול אתגרי או ניווט משפחתי, יש שיעדיפו להישאר בעיר הגדולה ויצאו מהבית כדי להנות ממופע קרקס או הצגה טובה, יש שירצו לבקר בפסטיבלים שצצים כמו פיטריות לפני הגשם ויש שיעדיפו בילוי פסטורלי על שפת הנחל לאור הכוכבים.
1 סוכות על הטרפז
לתל אביב מגיע הקרקס הסיני המלכותי, באשדוד ייערך פסטיבל הקרקס השנתי וברמת גן יתקיימו בסוכות מספר מופעי קרקס בשאפיטו (אוהל קרקס בצרפתית וברוסית אם תהיתם מה זה…). באוהל הקרקס שצץ בימים אלה ליד איצטדיון רמת גן יעלו במהלך החג המופע של קרקס נו פרובלם, המופע של דוד חיים בשילוב אמני קרקס והמופע הגדול של אליסה בארץ הפלאות מבית קרקס Y.
איפה? באוהל קרקס שאפיטו
מתי? סוכות, 7-11 באוקטובר
להזמנת כרטיסים ומידע על מועדי המופעים: סוכות בקרקס Y…
מנווטים בחול המועד
אחרי 40 שנה במדבר: לומדים לנווט
פעילות בסוכות לילדים המשלבת טיול בטבע, חשיבה ובילוי עם המשפחה והחברים. ניווט משפחות המתאים לכולם: מילדי הגן, היסודי ואפילו יאתגר את המתבגרים שבחבורה. הפעילות כוללת חידון על האזור והסביבה בה מנווטים וחוץ מהעובדה שנהנים, גם חוזרים הביתה קצת יותר חכמים.
איפה ומתי? בסוכות באזור תל גזר, נמל יפו ואתרים נוספים
לפרטים והרשמה: 053-7106960
פסטיבל המדע ה-5 בפארק קרסו
3 פסטיבל זה מדע מדויק
מה קורה כשמדע וכיף נפגשים? פארק קרסו מזמין הורים וילדים לגלות בפסטיבל המדע ה-5, בו תוכלו ללכת על המים, להכין בלונים אכילים, לשחק בקרח יבש ופעילות חלל, ועוד הרבה פעילויות לילדים בכל ימי החג בהם יתקיימו הדגמות מדע יצירתיות שמשלבות מדע וכיף.
איפה? פארק קרסו למדע
מתי? חול המועד סוכות, בין התאריכים 8-10.10 בין השעות 09:00-17:00
שרלוק הולמס בפסטיבל ירון להצגות ילדים. צילום: יוסי צבקר
מחפשים הצגות ילדים לסוכות? תיאטרון אורנה פורת לילדים ולנוער מקיים בסוכות את פסטיבל ירון להצגות ילדים, ע”ש הצנחן ירון ירושלמי, בפסטיבל חגיגה של תיאטרון איכותי לילדים ולכל המשפחה, עם מגוון הצגות ילדים לכל הגילאים. הכרטיסים כבר כמעט נגמרו… מומלץ להזדרז
ולא לחכות לרגע האחרון.
איפה? מוזיאון תל אביב לאמנות
מתי? חוה”מ סוכות 9-11.10.17
הסינים באים. צילום: הקרקס הסיני המלכותי
איך אומרים סוכה בסינית?
הקרקס הסיני המלכותי הוא הרבה יותר ממופע של לוליינים ואקרובטים, מדובר במופע שהוכתר כאחד הקרקסים הטובים בעולם גם מבחינת הרכב המשתתפים וגם מבחינת הבימוי, העלילה והביצוע. בקרקס מופיעים אמני קרקס סינים בהם אקרובטים, פעלולנים, רקדנים ושחקנים לשעבר בקרקס הנחשב כטוב בעולם (CIRQUE DU SOLEIL), המבצעים תרגילים מורכבים המבוססים על מסורת הקרקס העתיקה של סין, במופע הכולל תרגילי קונג פו, צלחות מסתובבות באוויר, מופע שדונים, לוליינים על טישיו, ריקוד האריות, תלבושות ססגוניות וצלילי מוסיקה וקטעי שירה מהאופרה הסינית.
איפה? תל אביב וחיפה
מתי? 5-7 באוקטובר בתל אביב, 8-10 באוקטובר בחיפה
לפרטים: תל אביב- *8780, חיפה: 04-8377777
פסטיבל אבוריג’ינים גן גורו. צילום: אילן לורנצי
השבט אמר את דברו: פסטיבל האבוריג’ינים
התרבות האבוריג’ינית מאוסטרליה קמה לתחיה ומגיעה לפסטיבל צבעוני שיתקיים בסוכות הקרוב בגן גורו שיהפוך לכפר אבוריג’יני, בו ראש השבט יקבל אתכם בכניסה בלבוש המסורתי וייקח את הילדים לבלות בין להקת הקנגורו החביבים, להשתתף בסדנאות יצירה וקצב שיכניסו את הילדים לאווירה האוסטרלית לצלילי הדיג’רידו, להתאפר בפינת האיפור השבטית, לאפות לחם אבוריג’יני ועוד… באזור יתקיימו בסוכות גם פסטיבל ציורי המדרכות של עפולה ופסטיבל המעיינות.
איפה? הגן גורו בעמק המעיינות
לפרטים: 053-9382462
מתי? חול המועד סוכות בימים א‘-ג‘ בתאריכים8-10/10 בין השעות 10:00-16:00
פסטיבל פיסול בחול בחופי פלמחים ובית ינאי
מפסלים בחול סיפורי מסעות
בחג השני יתקיים גם השנה פסטיבל הפיסול בחול בחוף בית ינאי ובחוף פלמחים. כל המשפחה שמוזמנת להגיע, ליצור, לפסל להנות ולדמיין בחול והשנה התחרות בנושאסיפורי מסעותואולי גם לזכות בפרסים ממש שווים. תחרות הפיסול בחול למשפחות תתקיים לקראת סוף אירועי סוכות 2017 וחול המועד בחופי בית ינאי ובחוף פלמחים בנוסף יתקיימו בפסטיבל גם סדנאות עפיפונים, הדרכות חוף, פעילות נופש פעיל ומוסיקה שתלווה את התחרות. הכרזת הזוכים וחלוקת פרסים בשעה 14:00. חוף הרחצה מוסדר ושירותי ההצלה מוכנים לרוחצים. ההגעה לחוף מונגשת
קצרצר ולא מוכר: עין פיק
עין פיק שליד קיבוץ אפיק בדרום הגולן הוא מעיין המסתתר בצל עצי תאנה ותות בו זורמים מים קרירים כל השנה מול נוף יפיפה כאל הכנרת. המסלול שופץ והונגש לאחרונה. המסלול מתחיל ממרפסת התצפית העליונה ועובר לאורך נחל פיק בין חורבות עתיקות ששופצו ובהם יש מרפסת תצפית המרשימה אל הכנרת. משם נמשיך על גבי גשר עץ עד המעיין בין עצי התאנה ובריכה קטנה. בחפירות שהתקיימו במקום התגלו ממצאים מתקופת התלמוד כמו מנורה, שופר וכתובות בעברית אותם תוכלו לראות במוזיאון העתיקות שבקצרין.נגישות: ניתן להגיע עם עגלות עד המרפסת העליונה. ממנה יש מדרגות היורדות אל המעיין ומומלץ להצטייד במנשאים. שימו לב שהצל סביב המעיין מצומצם ומומלץ להגיע מוקדם.
איך מגיעים: מכביש 92 (סובב כנרת) ניסע צפונה עד צומת כורסי. כאן נפנה ימינה לכביש 789 עד צומת אפיק. נפנה דרומה בכביש 98 ואחרי כ-600 מטר, נראה משמאל את הפניה לקיבוץ מיצר. כאן נתחיל לחפש מימין לכביש (מערבה) את השלט לעין פיק ונפנה בעקבותיו בדרך עפר נוחה לכל רכב עד הכניסה למסלול.
אבירים ונסיכות מול הים במרכז
הנה מסלול מפתיע ממש מתחת לאף במרכז הארץ – בגן הלאומי אפולוניה הכינו מסלול נגיש לאורך של כקילומטר וחצי העובר בין כל האטרקציות של הגן הלאומי שבמרכזו שרידיו של מבצר צלבני עם תצפית מקסימה אל צוקי חוף אפולוניה וסידני עלי. המסלול עובר לצד החפיר הדרומי של המבצר, דרך שרידי וילה רומית עם נוף לים, דרך החפיר ועד למבצר שעם קצת דמיון אפשר לראות את האבירים ששמרו על גשר העץ בכניסה והנסיכה שאולי חיכתה פעם בקצה המגדל. בתוך המבצר מומלץ להגיע לקצה המערבי, להציץ דרך החלונות אל הים ולעלות אל מרפסת התצפית העליונה מעל נמל אפולוניה ממנה נשקף הנוף עד חדרה בצפון ואשקלון בדרום. הכניסה בתשלום.
איך מגיעים? בצומת כפר שמריהו נפנה מערבה לכיוון הרצליה פיתוח, בכיכר השניה נפנה צפונה לרחוב ווינגיט עד הכניסה לגן הלאומי.
מסלול משפחתי לסוכות בדרום: דרך הפסלים בחצרים
הפעם נצא לטיול משפחתי ברכב המשלב הליכות קצרות בין פסלים שהוצבו באמצע המדבר ומכניסים קצת צבע אל אמצע המדבר. לאורך מסלול נסיעה של פחות מ-3 ק”מ פזורים עשרות פסלים של אמנים שתרמו את פסליהם לפרויקט שהוקם ביוזמתם של מרגה וישראל פישטיין, תושבי קיבוץ חצרים בשיתוף קק”ל. בין הפסלים תפגשו לאורך המסלול פסנתר ונמלים ענקיות (תכינו את המצלמות…) ופסלים נוספים. כל הפסלים נמצאים במרחק מטרים בודדים מהשביל.
עוד באזור: הגן הזואולוגי של באר שבע, פארק קרסו למע והלונדע, פארק נחל באר שבע ועוד.
שימו לב כי האזור הכניסה למוזיאון חיל האוויר של חצרים עלולה להיות עמוסה בימי חול המועד.איך מגיעים? הכניסה למסלול המשולט היא כ-500 מטר לפני הכניסה אל קיבוץ חצרים והיא מסומנת בשלט חום שמפנה אותנו שמאלה, אל שביל עפר נוח ועביר לכל רכב.
קמפינג בחניון אשכול נחל הבשור. צילום: רשות הטבע והגנים.
סופרים כוכבים דרך הסכך
חג סוכות הוא הזדמנות נפלאה לארוז את הילדים ולצאת לקמפינג משפחתי באחד מאתרי הקמפינג או חניוני הלילה שפזורים ברחבי הארץ. בחניונים של רשות הטבע והגנים, תוכלו השנה להנות בסוכות מפעילויות מיוחדות למשפחות שיישארו לישון – סיורים והדרכות, קומזיץ משותף, סיורי עששיות, הצגה במצדה, חזיון אור קולי, לספור כוכבים, סיורי ספארי ועוד המון הפתעות…
איפה? חניוני רשות הטבע והגנים בכל רחבי הארץ
מתי? סוכות, 5-14.10
במהלך החג וחול המועד תוכלו לבלות עם הילדים בפעילויות נוספות כמו ביקור במוזיאונים ובתערוכות כמו תערוכת ההצלה במדעטק, תערוכת הדרדסים בכרמיאל, לבקר ביורו-פארק החדש שנפתח בקריות, לבלות במשחקיות ופעילויות נוספות. לעוד פעילויות לילדים בסוכות לחצו כאן…
עגלת תאומיםטיוליםילדיםשלישייההורים לשלישייההטבות להורים לתאומיםאמאהורות לתאומים
להורים לתאומים מגיע פינוקים! כל הפרטים על המבצע שמפנק אותנו
איך מקלפים רימון ונותנים לתאומים לזלול ?
keren 4 ימים לפני 0